
ANUNȚ
[bookmark: _Hlk80353144]	Spitalul de Pneumoftiziologie Brăila organizează concurs pentru ocuparea pe durată nedeterminată a următorului post vacant de execuție, cu normă întreagă, în conformitate cu prevederile H.G nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice și cele ale O.M.S nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar:
· 1 post de Asistent medical generalist (Pl) în cadrul Compartimentului copii

	Condițiile specifice necesare participării la concurs:
· Diploma de absolvire a școlii sanitare postliceale sau diplomă de studii postliceale prin echivalare, conform H.G. nr. 797/1997;
· Cel puțin 6 luni vechime in specialitate;
· Certificat de membru eliberat de O.A.M.G.M.A.M.R;
· Adeverință eliberată de O.A.M.G.M.A.M.R conform Hotărârii nr. 35/2015;
     	Tipul probelor de concurs: probă scrisă, probă practică, probă interviu.
	Condiții generale pentru participarea la concurs:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003- Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Pentru înscrierea la concurs candidaţii vor prezenta un dosar care va conţine următoarele documente: 
a) formular de înscriere la concurs, conform modelului prevăzut in anexa nr. 1;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de unitatea sanitară;
e) copia carnetului de muncă, a adeverinţei eliberate de angajator pentru perioada lucrată care să ateste vechimea în muncă şi în specialitatea studiilor solicitate pentru ocuparea postului. Modelul orientativ al adeverinţei este prevăzut în anexa nr. 2.
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Copiile de pe actele prevăzute la lit. b)- e), precum şi copia certificatului de încadrare într-un grad de handicap prevăzut la lit. g) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise. 
Prin raportare la nevoile individuale, candidatul cu dizabilităţi poate înainta comisiei de concurs, în termenul de depunere a dosarelor de concurs, propunerea sa privind instrumentele necesare pentru asigurarea accesibilităţii probelor de concurs.
Dosarele de concurs se depun la Serviciul Resurse Umane al Spitalului de Pneumoftiziologie Brăila din Str. R.S Campiniu nr. 21.
	Sunt declaraţi admişi la proba scrisă, proba practică, proba interviu candidaţii care au obţinut minimum 50 de puncte. 
	Punctajul final se calculează ca medie aritmetică a punctajelor obţinute la proba scrisă, proba practică şi interviu.
	Se consideră admis candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar. La punctaje egale are prioritate candidatul care a obţinut punctajul cel mai mare la proba scrisă, iar dacă egalitatea se menţine, candidaţii aflaţi în această situaţie vor fi invitaţi la un nou interviu, în urma căruia comisia de concurs va decide asupra candidatului câştigător.
	Candidatul declarat "admis" este obligat să se prezinte la post în termen de 15 zile calendaristice de la data afişării rezultatelor finale.
Concursul se va desfășura la sediul unității din Str. R.S. Campiniu nr. 21, Jud. Brăila, conform calendarului de mai jos:
· publicarea anunțului de concurs: 22.09.2026;
· depunerea dosarelor de concurs: 23.09.2026- 06.10.2026, 09:00- 12:00;
· selecția dosarelor de concurs: 07.10.2026- 08.10.2026;
· afișarea rezultatului selecției dosarelor: 09.10.2026;
· depunerea contestațiilor la rezultatul selecției dosarelor: 12.10.2026, 09:00- 12:00;
· soluționare contestații și afișarea rezultatelor la contestații: 13.10.2026;
· proba scrisă: 14.10.2026, ora 10:00;
· afișarea rezultatelor la proba scrisă: 15.10.2026;
· depunerea contestațiilor la proba scrisă: 16.10.2026, 09:00- 12:00;
· soluționare contestații și afișarea rezultatelor la contestații: 19.10.2026;
· proba practică: 20.10.2026, ora 10:00;
· afișarea rezultatelor la proba practică: 21.10.2026;
· depunerea contestațiilor la proba practică: 22.10.2026, 09:00- 12:00;
· soluționare contestații și afișarea rezultatelor la contestații: 23.10.2026;
· proba interviu: 26.10.2026, ora 10:00;
· afișarea rezultatelor la proba interviu: 27.10.2026;
· depunerea contestațiilor la proba interviu: 28.10.2026, 09:00- 12:00;
· afișarea rezultatelor finale: 29.10.2026.
	Informații suplimentare se pot obține de la Serviciul Resurse Umane și de pe site-ul Spitalului de Pneumoftiziologie Brăila, www.spitalultbcbr.ro, secțiunea “Concursuri” sau la numărul de telefon 0239 613 665, interior 162.

